Sabinet | Volume 118, Issue 3302
Volume 118, Issue 3302, 2016
Die Kerkblad - Volume 118, Issue 3302, June 2016
Volume 118, Issue 3302, June 2016
Die pyn en tragedie van selfmoord : van die redakteur
Elders in hierdie uitgwe verskyn 'n artikel van een van ons teologiese studente, Jonker Venter, wat handel oor een aspek van selfmoord, naamlik die effek wat dit op gesinsverhoudinge het.
Nie krag of geweld nie ... maar God se Gees : uit die Woord
Dit is ongeveer Februarie 519 vC - die 24ste dag van die 11de maand, die maand Sebat, volgens Sagaria 1:7. In hierdie nag openbaar die Here Homself aan die jong profeet Sagaria.
Ware bekering : eenmaal en elke dag : redaksioneel
In die toepassing van die verlossingswerk van Christus in die mens (die heilsorde) gaan wedergeboorte en bekering onlosmaaklik saam. Die twee begrippe word selfs in die Dordtse Leerreëls as sinonieme gebruik (vgl. o.a. hoofstuk 3/4, par. 12). Ons kan sê bekering is die logiese uitvloeisel van die wedergeboorte. Soos in die natuurlike (liggaamlike) lewe, net so ook in die geestelike lewe: Geboorte is die begin van lewe.
Die Boanerges-sindroom : brandpunt
Ons lees in Lukas 9 dat Jesus, toe sy tyd nader gekom het om sy werk op aarde af te handel, "vasbeslote" die reis na Jerusalem aangepak het. Hy het boodskappers voor Hom uitgestuur wat in 'n dorp van die Samaritane aangekom het om daar vir Hom verblyf te reël. Die inwoners wou Hom egter nie ontvang nie.
Hoe lees ek die Bybel? (2)
Beginsels vir Gereformeerde Skrifverklaring : fokus
In die vorige aflewering van hierdie Kerkbladreeks is daarop gewys dat die verstaan van die Bybel nie van metodes afhanklik is nie. Belangriker as die metodes is die beginsels, oftewel vertrekpunte, waarvandaan die verklaring gedoen word. Die verklaarder se vertrekpunte bepaal uiteindelik hoe hy sy metode toepas.
Die vertrekpunt van Gereformeerde Skrifverklaring is 'n geloofsvertrekpunt. Die beginsels daarvan is reeds in die tyd van die Reformasie deur Calvyn in sy Institusie beskryf en in sy Bybelkommentare toegepas. Kom ons kyk kortliks na sy beskrywing daarvan.
"Zuma must fall" Moet die kerk saamsing? : fokus
Toe die redakteur my gevra het om oor hierdie saak te skryf, was dit letterlik wat hulle in rugby 'n "hospital pass" noem ... maak nie saak wat jy met die bal maak nie, jy gaan gelak word!
Die gemeenskapsektor se rol gaan groter word : fokus
Daar is 'n goue driehoek wat die sukses van enige land bepaal. Dit is 'n suksesvolle staatsektor, 'n suksesvolle privaat sektor en 'n suksesvolle gemeenskapsektor.
Selfmoord en die gesin : fokus
Author M.M. (Jonker) Venter
SELFMOORD. Hoe een enkele woord soveel emosies kan aanwakker! Elkeen wat al deur selfmoord geraak is, sal verstaan watter geweldige emosies herroep word wanneer selfmoord bespreek word. Waarom? Waarskynlik omdat daar met 'n selfmoord soveel onsekerheid is en vrae onbeantwoord gelaat word. Boonop laat dit mens dikwels magteloos en hopeloos vir die toekoms.
Duitsland as sendingland : fokus
Author Hillegert Wilcocks
In Suid-Afrika het 'n groep predikante en ander geroepenes onlangs die Vereniging vir Sending onder Duitssprekendes (VSOD) gestig. Dit bestaan uit lede wat baie bekommerd is oor die toenemende toestand dat geloof en kerk in die Duitssprekende wêreld, veral Duitsland, Oostenryk en Switserland, onbekende woorde geword het. Van die evangelie blyk in daardie wêreld weinig oor te wees. Die VSOD se ondersteuning is gerig daarop om veral die teologie se opleiding van sendelinge en predikante in Duitsland te ondersteun.
Nuwe begin : besinning
Die beelde van son, see en sand ... Die klanke van pragtige Kersliedere ... Die kleure van ontploffende vuurwerke teen die aandlug ... Die geure van heerlike braaivleisvure ..
Kerke in Klassis Pretoria-Moot : van oraloor
Source: Die Kerkblad 118, pp 22 –25 (2016)
Die Verklarende Afrikaanse Woordeboek beskryf 'n moot as: "Vallei met 'n plat, gelyk vloer tussen heuwelrûens of bergreekse". Dis presies wat die bekende Pretoria-Moot is: daardie mooi vallei tussen twee heuwelrûens van die Magaliesberge. Ons verwys goedig na Klassis Pretoria-Moot as die Dopper-Volkstaat. Die een rede is dalk omdat die Moot die grootste konsentrasie Afrikaners in die land huisves. Die ander? Wel as die uwe die twyfelagtige eer het om die liberaalste predikant in die Klassis genoem te word, spreek dit van self!
Teologiese student voltooi sy studies : van oraloor
Werner en Engela Brotherton
Ek is in 1991 gebore in Vanderbijlpark waar ek gematrikuleer en belydenis van geloof afgelê het. Direk na matriek in 2009 begin ek my studies in Teologie. In my vrye tyd ry ek fiets, speel kitaar en lees graag. Ek en Engela, my vrou, het mekaar op universiteit deur die kerk leer ken en is op 28 November 2014 getroud.
Onder die vaandel van die kruis, Eric Kayayan : boekbespreking
'n Ietwat ongewone preekbundel met die titel Onder die vaandel van die kruis is deur die Calvyn Jubileum Boekefonds uitgegee, uit die pen van ds. Eric Kayayan. Die titel is ontleen aan 'n brief wat Calvyn in 1547 geskryf het om medegelowiges destyds in hulle geloofstryd te bemoedig. Des gelyks is die preke in hierdie bundel bedoel om hedendaagse gelowiges met die evangelie van die kruis te bemoedig vir die stryd van die geloof.
Liefde voor Israël nader bekeken. Voor de Evangelie zijn alle volken gelijk, Steven Paas : boekbespreking
Vir Steven Paas is die simpatie vir die hedendaagse Israel, hoofsaaklik vanuit die Christelike gemeenskap, eintlik vanselfsprekend. Verskeie publikasies oor hierdie saak het dan ook vanuit sy baie vrugbare pennevaardigheid die lig gesien. Hy beywer hom om binne die hedendaagse teologiese besinning 'n Bybelse "Israelvisie" te ontwikkel en te verdedig. In die lig van 'n oplaaiende anti-Semitisme in die Weste, maar ook vanuit Islamgeledere, is die kernvraag wat hy vra: "... Is die Bybelse Israel (steeds) God se uitverkore volk vandag? ..." Hoewel daar binne die Christelike godsdiens baie "simpatieke verwagtinge" oor die volk Israel gekoester word, was daar in die loop van die kerkgeskiedenis vanuit Christelike hoek ook felle kritiek teen die Jode.
Radical (Following Jesus no matter what it costs), David Platt : boekbespreking
'n Waarskuwing is nodig: Hierdie boek is vlym skerp en gaan jou sny as jy hom aandagtig deurlees. Moet dit egter nie as verskoning gebruik om die boek nie te lees nie. Dit is absoluut noodsaaklik dat die radikale boodskap wat die skrywer in hierdie boek wil oordra, diep en ernstig in ons eie persoonlike, maar ook kerklike omstandigheid, deurdink moet word. In hierdie "Internasionale Beste Verkoper" ontmasker die skrywer 'n Westerse Christenskap wat gevange gehou word deur 'n kulturele gees van individualisme en materiële selfvervulling. Dit spreek presies aan wat ons ook vandag in ons kerk wees beleef. Die boek spreek krities tot 'n kerkwees waar persoonlike smaak en selfgerigte voordeel die nuwe "waarheid" geword het.
Vrou in die besondere dienste : briewe van ons lesers
Ek het die pre- en post- Spesiale Sinode-diskussies in Die Kerkblad met belangstelling gevolg. Eerstens was daar die oproep vir voorbidding, dat ons na mekaar moet luister, dat ons mekaar moet liefhê en dit wat met hierdie oproepe saamgaan (Die Kerkblad Des 2015/Jan 2016). Toe was daar die uiteensetting van hoe die Sinode te werk gegaan het sodat die besluit uiteindelik vry en regverdig verklaar kon word; met die gepaardgaande oproep dat die verheugdes sowel as die teleurgesteldes die besluit sal respekteer (Die Kerkblad Feb 2016).